Tarmer og annet innhold i bukhulen sklir inn i sauens brysthule og gir dårlig plass til hjerte og lunger, noe som i sin tur gir pusteproblemer. Tarmen kan også komme i klem mellom bryst og bukhule, noe som gir forstoppelse. For at sykdommen skal oppstå må det ha oppstått en åpning i mellomgulvet, typisk på grunn av en ytre skade eller belastning, som klipping eller annen håndtering av sauen.